***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 14.12.2020. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 14.12.2020. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„SISTEM SIGURNOSTI BOSNE I HERCEGOVINE U FUNKCIJI ODGOVORA NA KRIZNE SITUACIJE – STANJE I PERSPEKTIVE“*** i uslova kandidata ***HARISA DELIĆA, MA***  predlaže se:

1. Dr. Mirza Smajić, vanredni profesor - predsjednik,
2. Dr. Zlatan Bajramović, vanredni profesor - član,
3. Dr. Sead Turčalo, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 14.12.2020. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***HARIS DELIĆ, MA***

**ZAVRŠIO FAKULTET*: FAKULTET KRIMINALISTIČKIH NAUKA UNIVERZITETA U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR POLITOLOGIJE, USMJERENJE SIGURNOSNE I MIROVNE STUDIJE***

**NAZIV PREDLOŽENE TEME DOKTORSKE DISERTACIJE: *SISTEM SIGURNOSTI BOSNE I HERCEGOVINE U FUNKCIJI ODGOVORA NA KRIZNE SITUACIJE – STANJE I PERSPEKTIVE***

**NAUČNA OBLAST IZ KOJE SE TEMA PREDLAŽE*: SIGURNOSNE I MIROVNE STUDIJE***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. MIRZA SMAJIĆ, vanredni profesor na Fakultetu političkih nauka u Sarajevu, doktor nauka odbrane i sigurnosti, za oblast sigurnosne i mirovne studije – predsjednik;
2. DR. ZLATAN BAJRAMOVIĆ, vanredni profesor na Fakultetu političkih nauka u Sarajevu, doctor nauka u oblasti odbrane i sigurnosti, za oblast sigurnosne i mirovne studije – član;
3. DR. SEAD TURČALO, vanredni profesor na Fakultetu političkih nauka u Sarajevu, doktor nauka odbrane i sigurnosti, za oblast Sigurnosne i mirovne studije – član;

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

***OBRAZLOŽENJE PREDLOŽENE TEME DOKTORSKE DISERTACIJE:***

1. TIP ISTRAŽIVANJA:

Tip naučnog istraživanja nas u dobroj mjeri usmjerava na ostvarivanje naučnih i društvenih ciljeva, ali i na provjeru, potvrđivanje, dokazivanje, opovrgnuće ili izmjenu utvrđenih hipoteza teme doktorske disertacije koju smo u prethodnom istraživanju odredili, a koja nosi naziv „SISTEM SIGURNOSTI BOSNE I HERCEGOVINE U FUNKCIJI ODGOVORA NA KRIZNE SITUACIJE -STANJE I PERSPEKTIVE“. U tom smislu odabrana tema doktorske disertacije podrazumjeva upotrebu teorijskog i empirijskog tipa, odnosno načina istraživanja.

1. CILJEVI ISTRAŽIVANJA:

Naučni ciljevi istraživanja jeste doći i do svih mogućih dostupnih podataka o spektru ugrožavanja, njihovim uzrocima, naročito posljedicama, slabostima sadašnjeg sistema sigurnosti u Bosni i Hercegovini, te projeciranim rješenjima za efikasnije djelovanje sistema sigurnosti u kriznim situacijama. Istraživanje predmeta sa naučnog aspekta za cilj ima da potencira velike probleme i sigurnosne izazove u modernom svijetu, koje priroda i društvo konceptom bumeranga vraćaju čovjeku (bolje rečeno čovječanstvu), u formi odgovora na njegove dugogodišnje akcije necivilizacijskog odnosa prema ljudima i nemarnog odnosa prema prirodi, a rezultati reakcije su nemilosrdni, žestoki i posljedično katastrofalni. Niko se više sa iole većim sigurnosnim izazovom današnjice ne može boriti samo „na svom teritoriju“, u kontekstu današnjeg vremena neizostavne solidarnosti država, u jeku velikih i globalnih izazova. Imajuću u vidu navedeno, predmetno istraživanje će se kretati u smjeru naučne eksplikacije[[1]](#footnote-1) ali i naučne prognoze[[2]](#footnote-2).

Društveni cilj istraživanja će biti analiza postojećeg stanja sistema sigurnosti u Bosni i Hercegovini, s jakom intencijom da ponudimo neophodan i primjenjiv modus, da je provođenje aktivnosti na jačanju kapaciteta Bosne i Hercegovine u svrhu odbrane od sigurnosnih izazova, ispravan smjer na putu osiguranja ugodnog života, te provođenja neophodnih reformi na putu pristupanja Bosne i Hercegovine u Europsku uniju i NATO.

U ovom istraživanju ćemo posebnu posvetiti pažnju i procesu analiziranja prednosti i nedostataka (ukoliko isti uopće postoje) usklađivanja postupaka Bosne i Hercegovine sa praksama u Europskoj uniji, šta bi to konkretno značilo za Bosnu i Hercegovinu, za njene građane, njene susjede, ali i za države članice Europske unije.

1. ZADACI ISTRAŽIVANJA:

U cilju značajnijeg doprinosa teme doktorske disertacije, određuju se sljedeći zadaci:

* Detaljna analiza postojećeg sistema sigurnosti Bosne i Hercegovine, te forme, subjektivni i objektivni kapaciteti njegovog odgovora na krizne situacije
* Provjeriti praktične, političko-pravne i kapacitetske pretpostavke za jačanje kapaciteta sigurnosti Bosne i Hercegovine, na putu pristupanja Europskoj uniji;
* Napraviti paralelu i komparaciju između sadašnjeg stanja sistema sigurnosti Bosne i Hercegovine, u komparaciji sa situacijom i praksom sistema sigurnosti zemalja-država, koje su članicama Europske unije.
* Istražiti kako bi članstvo u ovako jednoj respektabilnoj asocijaciji kao što je Europska unija utjecalo na razvoj Bosne i Hercegovine, te kako bi se to članstvo odražavalo na njen ustroj i funkcionisanje.
* Identificirati i precizirati sistemsku i personalnu odgovornost u sistemu sigurnosti Bosne i Hercegovine.
1. ISPITANICI (MATERIJAL) I METODOLOGIJA ISTRAŽIVANJA:

Na osnovu potrebe teme doktrorske disertacije materijal koji će se analizirati, određivati će se prema potrebi izrade doktorske disertacije kao što su:

* Međunarodni i međudržavni sporazumi, propisi i akti koji se odnose na tematiku ove doktorske disertacije,
* Naučna, teorijska i empirijska verifikovana dijela, saznanja i studije iz oblasti društvenih nauka - sigurnosti, odbrane politike,
* Relevantna zakonska i podzakonska regulativa,
* Sredstva javnog informisanja,
* Istraživanja koja se odnose na sistem sigurnosti Bosne i Hercegovine.

Navedeni materijali će ujedno biti lista dokumentacije koja će biti predmet analize u doktorskoj disertaciji.

Doktorska disertacija će uključivati i uzorak ispitanika to jest čelnika i stručnjaka iz releventnih međunarodnih i domaćih autoriteta iz oblasti nacionalne sigurnost, a to će podrazumjevati ukupno 40 ispitanika.

Tematika koju obuhvata tema doktorske disertacije podrazumjevat će primjenu odgovarajućih metodoloških okvira kako bi se saznanja koja su predmetom doktorske disertacije mogla elaborirati, u svijetlu ispravne metodološke interpretacije.

1. ZNAČAJ – DOPRINOS PREDLOŽENOG PROJEKTA DOKTORSKE DISERTACIJE:

Doprinos predmetnog istraživanja proizilazi iz važnosti teme problema i posljedično izvedenog predmeta istraživanja projekta, s jedne i karakteristika predmetnog istraživanja, s druge strane, a sve ovo gledajući kroz prizmu složene države, kakva je Bosna i Hercegovina. Istraživanje će dati doprinos tako što će upotpuniti (ili dopuniti) fond naučnog znanja o prednostima učešća i članstva u europskim integracionim asocijacijama, naročitom onim koje se tiču segmenata sigurnosti. Sistem sigurnosti u svim zemljama modernog svijeta postoji kao bazna garancija sigurnosti ljudi i imovine od različitih vrsta rizika, te posljedica koje dovode do kriznih situacija.

Predmetni projekat doktorske disertacije će dati doprinos u dodatnom izučavanju sistema sigurnosti Bosne i Hercegovine, ali i Europske unije, te zemalja Zapadnog Balkana. Rezultati istraživanja će pomoći u pronalaženju novih optimalnih pristupa, kroz prepoznavanje dobrih i loših strana sadašnjeg stanja sistema sigurnosti Bosne i Hercegovine i prednosti kojim se teži i koja se zagovaraju - a to je sigurna Bosna i Hercegovina, kao članica Europske unije, sa ispunjenim (pred)uslovima za članstvo u ovako jednom važnom društvu država starog kontinenta, umutar geopolitički najvažnijeg dijela planete Zemlje - Europe.

Doprinos projekta istraživanja proizilazi iz značaja stvaranja efikasnog sistema sigurnosti za svaki segment ljudskog života u Bosni Hercegovini, ali i njegov značaj kao funkcije i stanja društvenog života i razvoja bh. društva uopće. Ovo naročito dolazi do izražaja u stanju sigurnosnih prijetnji i rizika, kao i u svakoj kriznoj situaciji koja prijeti i pogaća ljude, njihovu imovinu, prirodu i koja utiče na normalan način funkcionisanja društva.

**KANDIDAT:**

|  |
| --- |
| Delić Haris |

Prilozi:

* Kopija diplome završenog studija
* Kopija magistarsko-specijalističke diplome
1. Naučna eksplikacija podrazumijeva naučno saznanje o uzročno posljedičnim odnosima, društvenim zakonima i naučna objašnjenja. (Termiz, 2009:222) [↑](#footnote-ref-1)
2. Naučna prognoza postavlja zahtjev da se naučnim istraživanjem relativno pouzdano predvidi razvoj, kretanje, nestanaka ili nastanak određenih društvenih pojava (Termiz, 2009:222) [↑](#footnote-ref-2)